"Bokgoni jwa M&E ke karolo ya bokgoni e e botlhokwa mo botsamaising jo bo tlhokegang gore go nne le mmuso o o bokgoni o o tsweletsang ditlhabololo.4 Kabinete e amogetse seemo sa Aforika Borwa malebana le Tshomarelo ya Diphologolo Tse Di Tlhaga tse di Fudugang (CMS COP11) e e tla tshwarelwang kwa Quinto, Ecuador, go tloga ka la bo 4 go fitlha ka la bo 9 Ngwanaitseele 2014.Seabe se se tlhaga sa Aforika Borwa mo go samaganeng le dikgwetlho tsa go fetoga ga maemo a bosa le tshomarelo ya tlholego le diphologolo tse di amanang le tseo se ikaegile mo ntlhatheong ya tlhabololo le tikologo e e nnelang leruri, mme e lepalelapana le ditlhokego tsa Karolo 24 ya Molaotlhomo wa Ditshwanelo.5 Kabinete e amogetse thomo ya dipuisano e e tla dirang jaaka motheo wa seabe sa Aforika Borwa kwa kopanong ya bo 20 ya Khonferense ya Maphata ya UNFCCC (COP20), le Khonferense ya bo 20 ya Maphata e e dirang jaaka kopano ya Maphata a Phorotokholo ya Kyoto (CMP10), go tloga ka la bo 1 go fitlha ka la bo 12 Sedimonthole 2014 kwa Lima, Peru."